भारत की बात करें तो साल 2017-18 में देश में 24.51 मिलियन टन दालों का उत्पादन किया गया.कनाडा भारत में दाल का सबसे बड़ा निर्यातक है. हालांकि कनाडा ने इस साल मसूर की ऊपज 14.5 फ़ीसदी घटा दी है और अब मटर और चना की दालों पर ज़्यादा जोर बढ़ा रहा है.मसूर की दालों को बेहतरीन फ़ाइबर का स्त्रोत माना जाता है. शरीर में कोलेस्ट्रॉल को काबू में रखता है. इसमें पाई जाने वाली कम कैलोरी वजन कम करती है और ये प्रोटीन की मात्रा को बनाए रखती है. इसमें अच्छी मात्रा में विटामिन बी और प्रोटीन सहित सात मिनरल पाए जाते है.अमरीका के कृषि विभाग की एक रिपोर्ट के मुताबिक़, 100 ग्राम मसूर की दाल में 3.3 मिलीग्राम आयरन पाया जाता है. जो लाल मांस में पाए जाने वाले 2.8 मिलीग्राम आयरन से भी ज़्यादा है.मसूर की सबसे बड़ी ख़ासियत इसकी बेहद कम कैलोरी है. आप 100 ग्राम मसूर की दाल खाते हैं तो ये लगभग 1 फ़ीसदी ही कैलोरी आपके शरीर को देगा.अमेरिकन जनरल क्लिनिकल न्यूट्रीशन की एक रिपोर्ट के मुताबिक़, अगर कोई खाने में दाल का सेवन करता है तो बिना दाल के खान से 31 फ़ीसदी ज़्यादा पेट भरा हुआ महसूस करता है. इसमें पाया जाने वाला फ़ाइबर इसके लिए जिम्मेदार होता है.